Hulle is benoem vir gesogte Fiëstas | Netwerk24
Deur Kunsredaksie 02 Desember 2019 06:30
Antoinette Kellermann is as beste aktrise vir haar spel in Koningin Lear benoem en Anna-Mart van der Merwe is ook as beste byspeler benoem. Neels van Jaarsveld kyk toe. Foto: Nardus Engelbrecht
Marthinus Basson se Koningin Lear, die kroon van vanjaar se teaterervarings, het nege Fiësta-benoemings ingeryg, ook staan Christo Davids se drama Queenie-hulle sterk met sewe benoemings, terwyl Brett Bailey se musiekspel Samson en Nico Scheepers se vertaalde drama Tien duisend ton elk vyf benoemings losgeslaan het.
Die operasanger Pretty Yende se jonger suster Nombulelo Yende is as beste opkomende kunstenaar benoem, en die produksie Eet Kreef!, wat Johannes Kerkorrel en die Gereformeerde Blues Band se seminale album gedenk, is as beste musiekgedrewe produksie op ’n podium benoem. Antjie Krog het ’n benoeming in die koker vir haar vertaling van Tom Lanoye se Koningin Lear.
In 2020 vier die Fiësta-toekennings, wat prestasies op die land se ses kunstefeeste vereer, sy tienjarige bestaan. Dit is die eerste keer in 2010 begin as ’n kykNET-inisiatief om die beste werke en almal wat in ’n betrokke feesjaar daarby betrokke is te vereer. Net debuutproduksies op die land se ses grootste vervaardigende Afrikaanse kunstefeeste in die land – die US Woordfees, die KKNK, Suidoosterfees, Innibos, Vrystaat Kunstefees en Aardklop – kom in aanmerking vir dié gesogte pryse.
Wenners word vanjaar in 19 kategorieë aangewys. Benewens die 17 kategorieë hieronder is daar ’n Fiësta-prys vir Fees van die Jaar waar die wenner deels deur die publiek bepaal word. Die Blou Fiësta, die prys wat vir ander sonderlinge prestasies gegee word, word ook op die aand van die toekennings aangekondig.
Hiermee die benoemdes:
Wolf Britz (stel- en beligtingsontwerp) – Statements Ater an Arrest Under the Immorality Act
Craig Morris – Johnny Boskak voel ’n bietjie …
Nombulelo Yende is vir ’n Fiësta benoem as beste opkomende kunstenaar.
Die musikante van die produksie Eet Kreef! wat Johannes Kerkorrel en die Gereformeerde Blues Band se album met dieselfde naam 30 jaar later gedenk, is as beste musiekgedrewe produksie benoem.
Francois Toerien – Die dinge van ’n kind
Die Fiësta-pryse word op Sondag 9 Februarie in Kaapstad oorhandig. Die toekenningsaand gaan regstreeks op kykNET DStv-kanaal 144 uitgesaai word.
Meer oor: Kyknet | Kunstefeeste